Document ID: /roh_data/filtered/fineweb-2-filterrobots_roh.jsonl.gz/18985

Ch'i spetga ina stagiun difficila en segunda liga per il il club da hockey Engiadina era cler davent da l’entschatta. La stagiun passada anc aveva Engiadina dominà il champiunadi en terza liga. La promoziun puspè enavos en segunda liga da primavaira era la logica consequenza. Suenter las emprimas trais partidas en segunda liga è uss dentant cler ch'il pass enavos è enorm. Per la giuvna equipa da l’Engiadina Bassa hai dà fin qua mo sconfittas. Engiadina è a la cua da la tabella cun ina differenza da gols da 2 a 28. In pign confiert è forsa che Engiadina ha gì ils ferms adversaris gest al principi da la nova stagiun.
RR sportissimo 17:00